Okresná prokuratúra Košice-okolie 
Štúrova 7, 041 47 Košice 	

Sp. zn. : 1 Pv 695/12/8806	Košice, 17.1.2013
EEČ : 2-65-31-2013

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Košice-okolie
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodenými:
1.	XXXXX
	dátum narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
a.	Peňažná suma určená na všeobecne prospešné účely: 17,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Odd.výkonu služby DI OR PZ XXXXX-okolie pod spisovou značkou ORP-138/DI-KS-2012.
v okrese XXXXX - okolie v smere obcí Ďurkov - Bidovce dňa 28. 07. 2012 o 09.15 hod. po ceste II/576 viedol osobné motorové vozidlo zn. XXXXX, EČ: PO 413 CA, kde nerešpektoval dopravnú značku „Stop, daj prednosť v jazde“ a nedal prednosť v jazde pri vchádzaní na hlavnú cestu I/50 vodičovi osobného motorového vozidla zn. VW Polo, EČ: KE 012 GA, XXXXX idúcemu po hlavnej ceste, kde prednou časťou vozidla narazil do jeho zadnej časti, pričom došlo k zraneniu spolujazdkyne XXXXX, ktorá pri dopravnej nehode utrpela podvrtnutie krčnej chrbtice, pomliaždenie prednej hrudnej steny a ramena, ktoré si u nej vyžiadalo liečenie s trvaním práceneschopnosti do 13. 08. 2012,

Odôvodnenie: 
Uznesením povereného príslušníka PZ, Okresného riaditeľstva PZ, Okresného dopravného inšpektorátu, oddelenia výkonu služby, XXXXX - okolie, sp. zn. ČVS:ORP-138/DI-KS 2012 z 29. 08. 2012 bolo začaté trestné stíhanie  a dňa 08. 10. 2012 vznesené obvinenie XXXXX  pre prečin ublíženia na zdraví podľa     § 158/ Tr. zák. na tom skutkovom základe ako je to uvedené vo výrokovej časti tohto uznesenia.

Preskúmaním príslušného spisového materiálu som zistila, že v predmetnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Tr. poriadku.

	Obvinený XXXXX a poškodení XXXXX, XXXXX dňa 18. 12. 2012 za prítomnosti probačného a mediačného úradníka Okresného súdu XXXXX - okolie uzavreli dohodu o zmieri, v rámci ktorej si poškodený XXXXX voči obvinenému XXXXX neuplatnil škodu, pretože táto mu bola uhradená cestou poisťovne Allianz, a.s.. Poškodená XXXXX si uplatnila náhradu škody, ktorá jej vznikla ublížením na zdraví a táto je zrealizovaná prostredníctvom poisťovne Allianz a. s. .

	Obvinený slobodne, vážne, zrozumiteľne a určito vyhlásil, že spáchal skutok za ktorý je trestne stíhaný.
	
	Dňa 18. 12. 2012 obvinený zložil na účet Okresnej prokuratúry XXXXX - okolie peňažnú sumu na všeobecne prospešné účely vo výške 17,--€ určenú v plnej výške  na odškodnenie obetí poškodenými trestnými činmi.

	Obvinený a poškodení s týmto spôsobom vybavenia veci vyslovili súhlas.

	Vzhľadom na povahu a závažnosť spáchaného činu, na  mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospela k záveru, že takýto spôsob rozhodnutia je dostačujúci.

	Preto som rozhodla tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ľubomíra Kováčová
prokurátorka